**Kúpna zmluva**

**podľa § 409 a nasl. Obchodného zákonníka v znení neskorších predpisov**

uzatvorená medzi zmluvnými stranami

**I.**

**Zmluvné strany**

**Kupujúci:**

Obchodné meno: **POZANA MEAT, s.r.o.**

Sídlo: Pribinova 17, 960 01 Zvolen

IČO: 50909142

IČ DPH: SK2120521458

DIČ: 2120521458

IBAN: .....................................

Banka: .....................................

Obchodný register: Zápis v Obchodnom registri Okresného súdu Banská Bystrica,

 Oddiel: Sro, vložka č.: 32672/S

Zastúpený: Ing. Lukáš Gostík – konateľ

E-mail: gostik@pozana.sk

**(ďalej len „kupujúci“)**

 **a**

**Predávajúci:**

Obchodné meno:

Adresa sídla:

Právna forma:

Zastúpený:

IČO:

IČ DPH:

DIČ:

Zapísaný v

Email:

IBAN:

Banka:

**(ďalej len „predávajúci“)**

**II.**

**Predmet plnenia zmluvy**

1. Kupujúci a predávajúci uzatvárajú túto kúpnu zmluvu ako výsledok obstarávania v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020“ aktualizácia č. 4.
2. Predávajúci sa touto zmluvou zaväzuje dodať kupujúcemu tovar a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
3. Tovarom pre účely tejto zmluvy je **„..................................“**, ktorého špecifikácia je uvedená v Prílohe č.1 Špecifikácia predmetu zákazky, ktorá je neoddeliteľnou súčasťou tejto zmluvy.

**III.**

**Kúpna cena**

1. Zmluvná cena je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov.

2. Za dodanie predmetu plnenia zmluvy podľa článku IV. bod 2, zaplatí kupujúci predávajúcemu dohodnutú cenu celkom vo výške:

**Cena za predmet zmluvy celkom: .............................................. EUR bez DPH**

.............................................. DPH

 .............................................. EUR s DPH

 **Slovom: .............................................. EUR bez DPH**

**IV.**

**Dodací termín a dodacie podmienky**

1. Dodací termín predmetu zmluvy: do **16 mesiacov** odo dňa účinnosti tejto zmluvy. Predmet zákazky môže byť dodaný po častiach maximálne však do 16 kalendárnych mesiacov odo dňa účinnosti tejto zmluvy.
2. Dodaním tovaru sa rozumie:

a) Dodanie tovaru bez vád, ktoré by bránili jeho užívaniu,

b) Tovar bude dodaný na adresu uvedenú v Článku I tejto zmluvy, alebo na miesto určené predávajúcim v rámci územia Slovenskej republiky,

c) Tovar bude dodaný v plnom rozsahu, nový, nepoužívaný, nebude vykazovať žiadne chyby, ktoré by obmedzili hodnotu zmluvného predmetu a použiteľnosť,

d) Súčasťou dodávky bude príslušná zákonná dokumentácia,

e) Záruka a príslušný záručný servis: 12 mesiacov odo dňa protokolárneho prevzatia tovaru.

f) Tovar musí pri odskúšaní spĺňať všetky technické parametre uvedené v Prílohe č. 1 Špecifikácia predmetu zákazky. V opačnom prípade, je kupujúci oprávnený odstúpiť od zmluvy, požadovať vrátenie všetkých uhradených platieb a odstránenie tovaru na náklady predávajúceho.

1. V prípade omeškania predávajúceho s dodaním tovaru má kupujúci právo uplatniť si zmluvnú pokutu vo výške 0,02 % z kúpnej ceny bez DPH za každý aj začatý deň omeškania.
2. Ak je predávajúci v omeškaní s odovzdaním tovaru o viac ako 30 dní má kupujúci právo od zmluvy odstúpiť.
3. V prípade omeškania kupujúceho s úhradou faktúry má predávajúci právo uplatniť si zmluvnú pokutu vo výške 0,02 % z kúpnej ceny bez DPH za každý aj začatý deň omeškania.
4. V prípade porušenia akejkoľvek zmluvnej povinnosti vyplývajúcej z tejto zmluvy predávajúcemu je kupujúci oprávnený požadovať zmluvnú pokutu vo výške 300 EUR, ak nebola výška pokuty osobitne stanovená pri danej podmienke.
5. Ak predávajúci nedodá kompletný predmet kúpnej zmluvy, tak ako je uvedený v Prílohe č. 1 Špecifikácia predmetu zákazky resp. svojvoľne zmení bez súhlasu kupujúceho akýkoľvek technický, výkonnostný, alebo iný parameter dodaného zariadenia má kupujúci právo na zmluvnú pokutu vo výške neposkytnutého NFP z celkovej hodnoty príslušného tovaru uvedeného v Prílohe č. 1, čo predstavuje náhradu škody kupujúceho vyplývajúcu z nezískania resp. neschválenia výdavkov prostredníctvom nenávratného finančného príspevku poskytovateľom nenávratného finančného príspevku na základe zmluvy o poskytnutí nenávratného finančného príspevku.

**V.**

**Platobné podmienky**

1. Platba za tovar bude uskutočnená nasledovne:
	1. Kupujúci poskytne predávajúcemu preddavok vo výške 15 % z kúpnej ceny podľa článku III. na základe zálohovej faktúry vystavenej predávajúcim po doručení výzvy na vystavenie zálohovej faktúry od kupujúceho emailom alebo písomne. Splatnosť zálohovej faktúry je 30 dní odo dňa jej doručenia kupujúcemu.
	2. Platba za tovar bude uskutočnená na základe vystavených faktúr po dodaní predmetu zmluvy, teda po protokolárnom prevzatí predmetu kúpy kupujúcim. Z faktúry bude odpočítaná alikvotná čiastka preddavku uhradená na základe zálohovej faktúry z bodu a. Faktúry môžu byť vystavené aj po dodaní čiastkových plnení jednotlivých chladiarenských vozidiel. Splatnosť faktúry je 30 dní odo dňa doručenia kupujúcemu. Prílohou faktúry bude protokol o prevzatí.

**VI.**

**Záručná lehota, servis, náhradné diely**

1. Predávajúci je povinný poskytnúť záruku v dĺžke minimálne 12 mesiacov odo dňa protokolárneho prevzatia tovaru.

**VII.**

**Vlastnícke právo**

1. Vlastnícke právo k tovaru nadobúda kupujúci dňom podpísania Protokolu o prevzatí oboma zmluvnými stranami a zaplatení celkovej sumy vrátane DPH (ak je uplatniteľné vo vzťahu k predávajúcemu) na uvedený účet predávajúcemu.

**VIII.**

**Ostatné ustanovenia**

1. Vzájomné vzťahy zmluvných strán, vyplývajúce z tejto zmluvy, pokiaľ nie sú upravené touto zmluvou sa riadia Obchodným zákonníkom Slovenskej republiky a všeobecne právnymi predpismi.
2. Zmeny alebo doplnky k tejto zmluve môžu byť uskutočnené len písomnou formou ako dodatok k tejto zmluve.
3. Predávajúci ku dňu uzavretia tejto zmluvy predloží kupujúcemu zoznam navrhovaných subdodávateľov (Príloha č. 2 tejto zmluvy) s uvedením údajov o všetkých známych subdodávateľoch a údajov o osobách oprávnených konať za navrhovaných subdodávateľov v rozsahu meno a priezvisko, adresa pobytu a dátum narodenia, pokiaľ ide o subdodávateľa, ktorý má povinnosť zápisu do registra partnerov verejného sektora.
4. V prípade akejkoľvek zmeny údajov o navrhovaných subdodávateľoch podľa bodu 3. tohto článku alebo v prípade zmeny navrhovaných subdodávateľov, predávajúci túto zmenu oznámi kupujúcemu doručením nového „Zoznamu subdodávateľov“ kupujúcemu bezodkladne ako sa o zmene dozvie, pričom v prípade zmeny navrhovaných subdodávateľov zároveň oznámi kupujúcemu údaje podľa bodu 3. tohto článku o nových subdodávateľoch. Zároveň je predávajúci povinný dodržať ustanovenia v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov aj v súvislosti s jeho subdodávateľmi.
5. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

**IX.**

**Záverečné ustanovenia**

1. Táto zmluva je vyhotovená v štyroch rovnopisoch, z ktorých predávajúci obdrží jeden rovnopis a kupujúci obdrží tri rovnopisy.

2. Táto zmluva je platná dňom podpisu oboma zmluvnými stranami a účinná dňom doručenia výzvy na vystavenie zálohovej faktúry predávajúcemu emailom, alebo písomne na kontaktný email/adresu uvedenú v článku I. tejto zmluvy.

3. Táto zmluva je uzatváraná v súlade s podmienkami príslušnej výzvy na predkladanie žiadostí o poskytnutie nenávratného finančného príspevku, čo predávajúci a kupujúci berie na vedomie.

4. Kupujúci a predávajúci sa súčasne zaväzujú umožniť oprávneným zamestnancom poskytovateľa, MPRV SR, orgánom Európskej únie a ďalším oprávneným osobám v súlade s právnymi predpismi SR a EÚ, že umožnia vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi predávajúceho t.j. zazmluvneného víťazného uchádzača.

5. Predávajúci je povinný bezodkladne prijať opatrenia na nápravu nedostatkov, zistených pri výkone kontroly/auditu/overovania v zmysle správy z kontroly/auditu/overovania v lehote stanovenej oprávnenými osobami na výkon kontroly/auditu/overovania, pokiaľ sa na neho nedostatky vzťahujú a o splnení opatrení prijatých na nápravu zistených nedostatkov bezodkladne informovať kupujúceho.

6. V prípade porušenia povinností predávajúceho, ktoré sú uvedené v článku IX., bod 5, predávajúci je povinný nahradiť škodu vzniknutú kupujúcemu v súvislosti s porušením týchto jeho povinností alebo jeho nečinnosťou.

7. Súčasťou tejto zmluvy sú prílohy:

 Príloha č. 1 Špecifikácia predmetu zákazky

 Príloha č. 2 Zoznam subdodávateľov

V ............., dňa *..............(doplní uchádzač)* Vo Zvolene, dňa .................

Za predávajúceho: Za kupujúceho:

................................................... ...................................................

 Konateľ POZANA MEAT s.r.o.

 konateľ

**Príloha č. 2 Kúpnej zmluvy**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V......................dňa ................

 ....................................................